En 26-årig mand er sigtet for forsøg på at blufærdighedskrænke en 15-årig pige i Støvring sent mandag aften. Det oplyser lederen af efterforskningen i sagen fra, politikommissær Mikkel Brügmann. Takker for hjælp Efter hændelsen var politiet ude at bede om hjælp til at finde frem til manden, og siden har de modtaget flere nyttige opkald. - Dem (opkaldene, red.) var vi meget glade for at få, og én af dem førte faktisk til, at vi allerede i går aftes kunne sigte en 26-årig. Video: Opkaldet der gav politiet vished om gerningsmanden. - En af henvendelserne er fra en mand, der oplyser, at det er ham, der står bag det her. Den unge mand henvendte sig selv til os, da han havde hørt om den offentlige efterlysning, hvorefter vi afhørte ham. Ved afhøringen erkendte han, at det var ham, som stod bag hændelsen, siger Mikkel Brügmann. Politikommissæren oplyser desuden, at det er politiets samlede vurdering, at sagen omhandler forsøg på blufærdighedskrænkelse. - På baggrund af at sigtede erkender forholdet, og de øvrige beviser i sagen, som vores efterforskning har tilvejebragt, anser vi nu sagen for opklaret, lyder det videre. Mobil politistation i Støvring Politiet vil være tilstede med en mobile politistation i Støvring fra klokken 10 til 12. - Hvis man fortsat har behov for at tale med os om sagen, men ikke mulighed for at komme til Støvring i dette tidsrum, så er man velkommen til at kontakte os på 114, fortæller Mikkel Brügmann. Politiet har ikke vurderet, at der var grundlag for varetægsfængsling, men manden vil senere blive tiltalt og komme for en dommer. Video: Flere var forbi at tale med politiet

Referat:
Nordjyllands Politi sigtede tirsdag aften manden for forsøg på blufærdighedskrænkelse, efter han havde meldt sig selv.